title: Komisijas Īstenošanas regula (ES) 2020/1992 (2020. gada 2. decembris), ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā (Dokuments attiecas uz EEZ)

text:
                  7.12.2020

                  LV

                  Eiropas Savienības Oficiālais Vēstnesis

                  L 410/49

         KOMISIJAS ĪSTENOŠANAS REGULA (ES) 2020/1992
         (2020. gada 2. decembris),
         ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 2111/2005 (2005. gada 14. decembris) par darbības aizliegumam Kopienā pakļauto gaisa pārvadātāju Kopienas saraksta izveidi un gaisa transporta pasažieru informēšanu par apkalpojošā gaisa pārvadātāja identitāti un par Direktīvas 2004/36/EK 9. panta atcelšanu (1) un jo īpaši tās 4. panta 2. punktu,
         tā kā:

                     (1)

                     Ar Komisijas Regulu (EK) Nr. 474/2006 (2) ir izveidots darbības aizliegumam Savienībā pakļauto gaisa pārvadātāju saraksts.

                     (2)

                     Dažas dalībvalstis un Eiropas Savienības Aviācijas drošības aģentūra (“Aģentūra”) saskaņā ar Regulas (EK) Nr. 2111/2005 4. panta 3. punktu ir paziņojušas Komisijai informāciju, kas ir būtiska minētā saraksta atjaunināšanai. Arī trešās valstis un starptautiskās organizācijas sniedza būtisku informāciju. Sniegtā informācija palīdz noteikt, ka saraksts būtu jāatjaunina.

                     (3)

                     Komisija ir informējusi visus attiecīgos gaisa pārvadātājus vai nu tieši, vai ar to iestāžu starpniecību, kuras ir atbildīgas par attiecīgo gaisa pārvadātāju regulatīvo uzraudzību, un norādījusi būtiskos faktus un apsvērumus, ar ko tā pamatos lēmumu noteikt darbības aizliegumu Savienībā vai grozīt darbības aizlieguma nosacījumus gaisa pārvadātājiem, kas iekļauti Regulas (EK) Nr. 474/2006 A vai B pielikuma sarakstā.

                     (4)

                     Komisija attiecīgajiem gaisa pārvadātājiem ir devusi iespēju iepazīties ar visiem attiecīgajiem dokumentiem, iesniegt rakstiskas piezīmes un mutiski izklāstīt savus apsvērumus Komisijai, kā arī ar Regulu (EK) Nr. 2111/2005 izveidotajai komitejai (“ES Aviācijas drošības komiteja”).

                     (5)

                     Komisija informēja ES Aviācijas drošības komiteju par notiekošajām kopīgajām apspriedēm saskaņā ar Regulu (EK) Nr. 2111/2005 un Komisijas Regulu (EK) Nr. 473/2006 (3) ar Baltkrievijas, Dominikānas Republikas, Kazahstānas, Moldovas, Pakistānas un Krievijas kompetentajām iestādēm un gaisa pārvadātājiem. Komisija arī informēja ES Aviācijas drošības komiteju par aviācijas drošības situāciju Armēnijā, Kongo (Brazavilā), Ekvatoriālajā Gvinejā, Indonēzijā un Kirgizstānā.

                     (6)

                     Aģentūra informēja Komisiju un ES Aviācijas drošības komiteju par tehniskajiem novērtējumiem, kas tika veikti saistībā ar trešo valstu ekspluatantu (TCO) to atļauju sākotnējo izvērtēšanu un pastāvīgo uzraudzību, kuras izdotas saskaņā ar Komisijas Regulu (ES) Nr. 452/2014 (4).

                     (7)

                     Aģentūra arī ir informējusi Komisiju un ES Aviācijas drošības komiteju par Ārvalstu gaisa kuģu drošības novērtēšanas programmas (SAFA) ES perona pārbaužu programmas ietvaros veikto perona pārbaužu analīzes rezultātiem saskaņā ar Komisijas Regulu (ES) Nr. 965/2012 (5).

                     (8)

                     Turklāt Aģentūra informēja Komisiju un ES Aviācijas drošības komiteju par tehniskās palīdzības projektiem, ko īsteno trešās valstīs, uz kurām attiecas Regulā (EK) Nr. 474/2006 paredzētais darbības aizliegums. Turklāt Aģentūra informēja par plāniem un paustajiem lūgumiem arī turpmāk saņemt tehnisku palīdzību un turpināt sadarbību nolūkā uzlabot trešo valstu civilās aviācijas iestāžu administratīvās un tehniskās spējas, lai palīdzētu tām novērst neatbilstību spēkā esošajiem starptautiskajiem civilās aviācijas drošības standartiem. Dalībvalstis tika aicinātas atbildēt uz šiem lūgumiem uz divpusējas vienošanās pamata, to koordinējot ar Komisiju un Aģentūru. Šajā saistībā Komisija atkārtoti uzsvēra, ka ir lietderīgi, it sevišķi izmantojot Starptautiskās Civilās aviācijas organizācijas (ICAO) palīdzības partnerības rīku aviācijas drošības īstenošanai, informēt starptautiskās aviācijas aprindas par tehnisko palīdzību trešām valstīm, ko Savienība un tās dalībvalstis sniedz nolūkā uzlabot aviācijas drošību visā pasaulē.

                     (9)

                     Eirokontrole sniedza Komisijai un ES Aviācijas drošības komitejai jaunāko informāciju par SAFA un TCO brīdināšanas funkcijas statusu, ietverot statistikas datus par brīdinājuma ziņojumiem gaisa pārvadātājiem, kuru darbībai piemērots aizliegums.

            Savienības gaisa pārvadātāji

                     (10)

                     Pēc Aģentūras analīzes, iepazīstoties ar informāciju, kuras pamatā ir Savienības gaisa pārvadātāju gaisa kuģiem veiktās perona pārbaudes un Aģentūras veiktās standartizācijas pārbaudes, ko papildina informācija par specifiskām valstu aviācijas iestāžu veiktām pārbaudēm un revīzijām, dažas dalībvalstis ir veikušas konkrētus izpildes nodrošināšanas pasākumus un informējušas Komisiju un ES Aviācijas drošības komiteju par šiem pasākumiem.

                     (11)

                     Dalībvalstis atkārtoti apliecināja savu gatavību attiecīgi rīkoties gadījumā, ja attiecīga drošības informācija norāda uz tiešu drošības apdraudējumu, kurš radies tāpēc, ka Savienības gaisa pārvadātāji nenodrošina atbilstību attiecīgajiem drošības standartiem.

            Baltkrievijas gaisa pārvadātāji

                     (12)

                     Baltkrievijas gaisa pārvadātāji nekad nav bijuši iekļauti Regulas (EK) Nr. 474/2006 A vai B pielikumā.

                     (13)

                     Komisija turpināja uzraudzīt Baltkrievijas kompetentās iestādes, proti, Baltkrievijas Aviācijas departamenta (Aviation Department of Belarus, AD-BLR), progresu tās spēju stiprināšanā, lai nodrošinātu, ka Baltkrievijā sertificēto gaisa pārvadātāju darbības tiek veiktas saskaņā ar starptautiskajiem drošības standartiem.

                     (14)

                     Komisija, Aģentūra un AD-BLR pārstāvji 2020. gada 8. oktobrī rīkoja tehnisku sanāksmi, kurā apsprieda AD-BLR veiktos pasākumus, tostarp tos, ar kuriem risina Aģentūras bažas par drošību, kas norādītas tās tehniskajos novērtējumos, kuri veikti TCO atļauju sākotnējai izvērtēšanai un pastāvīgai uzraudzībai saskaņā ar Komisijas Regulu (ES) Nr. 452/2014.

                     (15)

                     Šajā sanāksmē AD-BLR informēja par savu jauno organizatorisko struktūru, tostarp par personāla pieņemšanu darbā un apmācību, tās kvalitātes dienesta darbību, AD-BLR sertificēto gaisa pārvadātāju atkārtotas sertifikācijas statusu un pagaidu ierobežojumiem, ko tā piemēro dažiem gaisa pārvadātājiem, kā arī par darbībām, kas veiktas tās uzraudzības programmas ietvaros. AD-BLR arī norādīja, ka ir pabeigta korektīvo pasākumu plāna īstenošana, kas izstrādāts, reaģējot uz trūkumiem, kuri konstatēti Savienības novērtējuma apmeklējumā uz vietas 2019. gada martā.

                     (16)

                     Komisija 2020. gada 17. novembrī informēja ES Aviācijas drošības komiteju par AD-BLR sniegtajiem paskaidrojumiem. Pamatojoties uz to, pat ja dažiem AD-BLR sertificētiem gaisa pārvadātājiem ir jānovērš daži trūkumi, piemēram, tas, ka tehniskās apkopes programmas nav pielāgotas gaisa kuģa ekspluatācijas veidam, vai trūkumi, kas konstatēti regulāri apkopjamo un regulāri obligāti maināmo komponentu pārvaldībā, tie neattaisno šo gaisa pārvadātāju iekļaušanu Regulas (EK) Nr. 474/2006 A pielikumā.

                     (17)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Baltkrievijas gaisa pārvadātājiem.

                     (18)

                     Nosakot visu Baltkrievijā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt šo gaisa pārvadātāju faktiskā atbilstība attiecīgajiem starptautiskajiem drošības standartiem.

                     (19)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta turpmāk rīkoties atbilstoši Regulai (EK) Nr. 2111/2005.

            Dominikānas Republikas gaisa pārvadātāji

                     (20)

                     Dominikānas Republikas gaisa pārvadātāji nekad nav bijuši iekļauti Regulas (EK) Nr. 474/2006 A vai B pielikumā.

                     (21)

                     No 2020. gada 27. līdz 31. janvārim Komisijas, Aģentūras un dalībvalstu pārstāvji Dominikānas Republikā veica Savienības novērtējuma apmeklējumu Instituto Dominicano de Aviación Civil (“IDAC”) birojos. Lai gan šā apmeklējuma rezultāti liecināja, ka IDAC spēj pārraudzīt aviācijas darbības Dominikānas Republikā, tika konstatēti vairāki trūkumi drošības uzraudzības sistēmā. Tomēr šie trūkumi nerada tūlītējas bažas par drošību. IDAC izstrādāja korektīvo pasākumu plānu konstatēto trūkumu novēršanai un 2020. gada 15. aprīlī nosūtīja to Komisijai.

                     (22)

                     2020. gada 4. novembrīIDAC iesniedza progresa ziņojumu par korektīvo pasākumu plāna īstenošanu. Minētajā progresa ziņojumā bija sniegta sīka informācija par katru konstatēto trūkumu, piemēram, pamatcēloņu analīze, īstenotā korektīvā darbība un tās progress, katras darbības dažādie uzdevumi un to progress, kā arī sīki izstrādāti turpmākie pasākumi. IDAC lēš, ka tās korektīvo pasākumu plāns ir izpildīts 87,66 % apmērā.

                     (23)

                     Pamatojoties uz šo ziņojumu, Komisija uzskata, ka šajā posmā IDAC ir vajadzīgā spēja un vēlme novērst apmeklējuma laikā konstatētos trūkumus drošības jomā un ka tā efektīvi īsteno savu pasākumu plānu. Šo iemeslu dēļ IDAC uzklausīšana ES Aviācijas drošības komitejā nebija nepieciešama.

                     (24)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Dominikānas Republikas gaisa pārvadātājiem.

                     (25)

                     Nosakot visu Dominikānas Republikā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt šo gaisa pārvadātāju faktiskā atbilstība attiecīgajiem starptautiskajiem drošības standartiem.

                     (26)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta turpmāk rīkoties atbilstoši Regulai (EK) Nr. 2111/2005.

            Kazahstānas gaisa pārvadātāji

                     (27)

                     Kazahstānas gaisa pārvadātāji tika svītroti no Regulas (EK) Nr. 474/2006 (6) A pielikuma 2016. gadā.

                     (28)

                     Tā kā Kazahstānas kompetentās iestādes acīmredzami samazināja drošības uzraudzību, Komisija 2020. gada februārī sāka apspriešanos saskaņā ar Regulas (EK) Nr. 473/2006 3. panta 2. punktu. ES Aviācijas drošības komitejai 2020. gada maija sanāksmē tika sniegts pārskats par drošības uzraudzības situāciju Kazahstānā.

                     (29)

                     Pēc ES Aviācijas drošības komitejas 2020. gada maija sanāksmes Komisija un Aģentūra ir uzturējušas pastāvīgus sakarus ar Civil Aviation Committee of Kazakhstan (“CAC KZ”) un Aviation Administration of Kazakhstan Joint Stock Company (“AAK”), lai iegūtu papildu datus un informāciju. Jo īpaši Komisija ir prasījusi AAK atsaukt Sigma Airlines gaisa kuģa ekspluatanta apliecību (AOC) drošības apsvērumu dēļ.

                     (30)

                     2020. gada 16. oktobrī notika Komisijas, Aģentūras, dalībvalstu un CAC KZ un AAK pārstāvju sanāksme. AAK sniedza visaptverošu pārskatu par savām funkcijām, drošības uzraudzību, tostarp jaunāko informāciju par AOC turētāju sarakstu, reģistrētajiem gaisa kuģiem, negadījumiem, nopietniem incidentiem un aviācijas notikumiem, un veiktajiem izpildes pasākumiem. Tā arī sniedza pārskatu par tās veiktajām uzraudzības darbībām, tās plāniem attiecībā uz tehniskā personāla pieņemšanu darbā un apmācību un par tās stratēģisko pieeju tehniskajai attīstībai aviācijas drošības spēju attīstīšanas kontekstā. Turklāt AAK informēja par papildu uzraudzības procedūru izstrādi, drošības uzraudzības programmas labāku īstenošanu un pasākumiem, kas veikti, lai īstenotu kvalitātes pārvaldības sistēmu.

                     (31)

                        AAK paskaidroja, ka kopā ar CAC KZ tā veic pasākumus, lai uzlabotu drošības uzraudzību Kazahstānā, tostarp nepieciešamos grozījumus valsts tiesiskajā regulējumā, kam būtu jānodrošina abu kompetento aviācijas iestāžu (AAK un CAC KZ) labāka funkcionālā nošķiršana.

                     (32)

                     Pamatojoties uz pašlaik pieejamo informāciju, tostarp Aģentūras TCO atļauju novērtējumiem un AAK sniegto informāciju gan pirms 2020. gada 16. oktobra sanāksmes, gan tās laikā, šķiet, ka tiek pieliktas ievērojamas pūles un veikti attiecīgi pasākumi, lai risinātu drošības situāciju Kazahstānā. Komisija, atzīstot līdz šim veiktos pasākumus, turpinās uzraudzīt un novērtēt situācijas turpmāko attīstību. Šajā sakarā Komisija ar Aģentūras un dalībvalstu palīdzību plāno veikt Savienības novērtējuma apmeklējumu Kazahstānā.

                     (33)

                     Tāpēc, ņemot vērā minētos pierādījumus par AAK un CAC KZ veiktajiem pasākumiem, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Kazahstānas gaisa pārvadātājiem.

                     (34)

                     Nosakot visu Kazahstānā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt šo gaisa pārvadātāju faktiskā atbilstība attiecīgajiem starptautiskajiem drošības standartiem.

                     (35)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta turpmāk rīkoties atbilstoši Regulai (EK) Nr. 2111/2005.

            Moldovas gaisa pārvadātāji

                     (36)

                     Moldovas gaisa pārvadātāji, izņemot trīs gaisa pārvadātājus – Air Moldova, Fly One un Aerotranscargo, tika iekļauti Regulas (EK) Nr. 474/2006 A pielikumā 2019. gadā (7).

                     (37)

                     Pēc Moldovas pieprasījuma un pastāvīgu uzraudzības darbību ietvaros Komisija un Civil Aviation Authority of Moldova (“CAAM”) pārstāvji 2020. gada 23. jūlijā rīkoja sanāksmi, kuras laikā CAAM sniedza pārskatu par savām funkcijām, tostarp par drošības uzraudzības īstenošanas pamatprincipiem. Cita CAAM sniegtā informācija ietvēra pārskatu par situācijas attīstību un pašreizējo stāvokli saistībā ar korektīvo pasākumu plānu, kas pieņemts, reaģējot uz konstatējumiem un ieteikumiem, kas izriet no Savienības novērtējuma apmeklējuma uz vietas 2019. gada februārī.

                     (38)

                     Turklāt pēc tehniskās sanāksmes CAAM2020. gada 31. jūlijā sniedza papildu informāciju par panākumiem, kas gūti saistībā ar korektīvo pasākumu plānu, kuru īstenoja, lai novērstu Savienības apmeklējumā uz vietas konstatētos drošības trūkumus. Pamatojoties uz sniegto informāciju, šķiet, ka CAAM ir panākusi zināmu progresu starptautisko drošības standartu īstenošanā. Tomēr pašlaik nav pietiekamu pierādījumu, kas pamatotu darbības ierobežojumu atcelšanu gaisa pārvadātājiem no Moldovas. Sniegtā informācija par uzlabojumiem būtu jāpārbauda sīkāk, vēlams, Savienības novērtējuma apmeklējumā Moldovā.

                     (39)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Moldovas gaisa pārvadātājiem.

                     (40)

                     Nosakot visu Moldovā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt šo gaisa pārvadātāju faktiskā atbilstība attiecīgajiem starptautiskajiem drošības standartiem.

                     (41)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta turpmāk rīkoties atbilstoši Regulai (EK) Nr. 2111/2005.

            Pakistānas gaisa pārvadātāji

                     (42)

                        Pakistan International Airlines tika iekļauts Regulas (EK) Nr. 474/2006 B pielikumā 2007. gada martā (8) un svītrots 2007. gada novembrī (9).

                     (43)

                     Pakistānas federālā aviācijas ministra 2020. gada 24. jūnija paziņojumā tika atklāts, ka liels skaits pilota apliecību, ko izsniegusi Pakistānas Civil Aviation Authority (“PCAA”), tika iegūtas ar krāpnieciskiem līdzekļiem.

                     (44)

                     Šā notikuma, kā arī drošības pārvaldības sistēmas (“SMS”) efektīvas īstenošanas trūkuma dēļ Aģentūra no 2020. gada 1. jūlija ir apturējusi Pakistan International Airlines un Vision Air
                        TCO. Šo lēmumu veicināja acīmredzamais efektīvas PCAA uzraudzības trūkums saskaņā ar starptautiskajiem drošības standartiem.

                     (45)

                     Komisija 2020. gada 1. jūlijā sāka apspriedes ar PCAA saskaņā ar Regulas (EK) Nr. 473/2006 3. panta 2. punktu. Komisija lūdza PCAA sniegt informāciju par tās atbildi uz federālā ministra paziņojumu. Jo īpaši Komisija pieprasīja informāciju par Pakistānā reģistrēto gaisa pārvadātāju uzraudzību, tostarp par to drošības pārvaldības sistēmām, kā arī pierādījumus, ka citās nozarēs, piemēram, salona apkalpes sertificēšanā vai tehniskās apkopes inženieru licencēšanā, nav līdzīga situācija.

                     (46)

                     2020. gada 9. jūlijā un 25. septembrī notika tehniskas sanāksmes ar PCAA, kurās apsprieda sniegto informāciju un veiktos pasākumus.

                     (47)

                        PCAA ir sadarbojusies un bijusi pārredzama attiecībās ar Komisiju. Tā informēja Komisiju, ka tās veiktās situācijas pārbaudes rezultātā tika atsauktas vai apturētas krāpnieciski iegūtās apliecības, kā arī tika pieņemts lēmums no 2020. gada jūnija beigām pārtraukt jaunu apliecību izdošanu. PCAA arī informēja, ka ir ieviesti jauni aviācijas noteikumi, lai risinātu izvirzītos jautājumus, un vajadzības gadījumā ir veikti izpildes pasākumi. Attiecībā uz SMS uzraudzību PCAA atzina, ka tās īstenošana ir agrīnā stadijā. Šķiet, ka PCAA joprojām ir efektīvi jāapzina savu problēmu pamatcēloņi un tās jārisina ilgtspējīgā veidā.

                     (48)

                     Pamatojoties uz pašlaik pieejamo informāciju, tostarp Aģentūras TCO atļauju novērtējuma informāciju, ir skaidrs, ka PCAA ir pielikusi ievērojamas pūles, lai īstenotu koriģējošos pasākumus, kas vajadzīgi, lai risinātu konstatēto drošības situāciju Pakistānā. Komisija, atzīstot līdz šim veiktos pasākumus, turpinās uzraudzīt un novērtēt situācijas turpmāko attīstību. Šajā sakarā Komisija ar Aģentūras un dalībvalstu palīdzību plāno veikt Savienības novērtējuma apmeklējumu Pakistānā.

                     (49)

                     Tāpēc, ņemot vērā minētos pierādījumus par PCAA veiktajiem pasākumiem, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Pakistānas gaisa pārvadātājiem.

                     (50)

                     Nosakot visu Pakistānā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt šo gaisa pārvadātāju faktiskā atbilstība attiecīgajiem starptautiskajiem drošības standartiem.

                     (51)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta turpmāk rīkoties atbilstoši Regulai (EK) Nr. 2111/2005.

            Krievijas gaisa pārvadātāji

                     (52)

                     Komisija, Aģentūra un dalībvalstu kompetentās iestādes turpināja rūpīgi uzraudzīt to gaisa pārvadātāju drošības rādītājus, kuri sertificēti Krievijā un veic lidojumus Savienībā, tostarp piešķīra prioritāti perona pārbaudēm, ko veic dažu Krievijas gaisa pārvadātāju gaisa kuģiem saskaņā ar Regulu (ES) Nr. 965/2012.

                     (53)

                     Komisijas un Aģentūras pārstāvji 2020. gada 22. oktobrī tikās ar Krievijas Federal Air Transport Agency (“FATA”) pārstāvjiem, lai pārbaudītu Krievijā sertificēto gaisa pārvadātāju drošības rādītājus, pamatojoties uz perona pārbaužu ziņojumiem (veiktas laikposmā no 2019. gada 15. aprīļa līdz 2020. gada 15. oktobrim), un lai noteiktu gadījumus, kad būtu jāpastiprina FATA uzraudzības darbības.

                     (54)

                     Krievijā sertificēto gaisa pārvadātāju SAFA perona pārbaužu pārskatīšanā netika konstatēti nozīmīgi vai atkārtoti drošības trūkumi.

                     (55)

                     Pamatojoties uz pašlaik pieejamo informāciju, tostarp informāciju, ko FATA sniedza sanāksmē, Komisija uzskata, ka pašreiz FATA ir vajadzīgā spēja un vēlme novērst trūkumus drošības jomā. Pamatojoties uz iepriekš minēto, nav nepieciešama Krievijas aviācijas iestāžu un Krievijas sertificēto gaisa pārvadātāju uzklausīšana ES Aviācijas drošības komitejā.

                     (56)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu, iekļaujot tajā Krievijas gaisa pārvadātājus.

                     (57)

                     Dalībvalstīm būtu jāturpina pārbaudīt, vai konkrēti Krievijas gaisa pārvadātāji nodrošina faktisku atbilstību attiecīgajiem starptautiskajiem drošības standartiem, tālab piešķirot prioritāti perona pārbaudēm saskaņā ar Regulu (ES) Nr. 965/2012.

                     (58)

                     Ja minētās pārbaudes norādīs uz tiešu drošības apdraudējumu, kuru izraisījusi neatbilstība attiecīgajiem starptautiskajiem drošības standartiem, Komisija var dažiem Krievijā sertificētiem gaisa pārvadātājiem noteikt darbības aizliegumu un iekļaut tos Regulas (EK) Nr. 474/2006 A vai B pielikumā.

                     (59)

                     Tāpēc Regula (EK) Nr. 474/2006 būtu attiecīgi jāgroza.

                     (60)

                     Regulas (EK) Nr. 2111/2005 5. un 6. pantā ir atzīts, ka lēmumi jāpieņem bez kavēšanās un vajadzības gadījumā pat steidzami atkarībā no tā, kā tie ietekmē drošību. Tāpēc sensitīvas informācijas un ceļotāju aizsardzībai ir svarīgi, lai lēmumi, kas saistīti ar to gaisa pārvadātāju saraksta atjaunināšanu, kuriem Savienībā piemērots darbības aizliegums vai ierobežojumi, tiktu publicēti un stātos spēkā nekavējoties pēc to pieņemšanas.

                     (61)

                     Šajā regulā paredzētie pasākumi ir saskaņā ar atzinumu, ko sniegusi ar Regulu (EK) Nr. 2111/2005 izveidotā ES Aviācijas drošības komiteja,

               IR PIEŅĒMUSI ŠO REGULU.

            1. pants
            Regulu (EK) Nr. 474/2006 groza šādi:

                        1)

                        A pielikumu aizstāj ar šīs regulas I pielikuma tekstu;

                        2)

                        B pielikumu aizstāj ar šīs regulas II pielikuma tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas

                  un tās priekšsēdētājas vārdā –

                  Komisijas locekle

               Adina VĂLEAN

            (1)  OV L 344, 27.12.2005., 15. lpp.

            (2)  Komisijas Regula (EK) Nr. 474/2006 (2006. gada 22. marts) par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 14. lpp.).

            (3)  Komisijas Regula (EK) Nr. 473/2006 (2006. gada 22. marts), ar kuru nosaka īstenošanas noteikumus darbības aizliegumam Kopienā pakļauto gaisa pārvadātāju Kopienas sarakstam, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 8. lpp.).

            (4)  Komisijas Regula (ES) Nr. 452/2014 (2014. gada 29. aprīlis), ar ko nosaka tehniskās prasības un administratīvās procedūras gaisa kuģu ekspluatācijai, ko veic trešo valstu ekspluatanti saskaņā ar Eiropas Parlamenta un Padomes Regulu (EK) Nr. 216/2008 (OV L 133, 6.5.2014., 12. lpp.).

            (5)  Komisijas Regula (ES) Nr. 965/2012 (2012. gada 5. oktobris), ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).

            (6)  Komisijas Īstenošanas regula (ES) 2016/2214 (2016. gada 8. decembris), ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu (OV L 334, 9.12.2016., 6. lpp.).

            (7)  Komisijas Īstenošanas regula (ES) 2019/618 (2019. gada 15. aprīlis), ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā (OV L 106, 17.4.2019., 1. lpp.).

            (8)  Komisijas Regula (EK) Nr. 235/2007 (2007. gada 5. marts), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi (OV L 66, 6.3.2007., 3. lpp.).

            (9)  Komisijas Regula (EK) Nr. 1400/2007 (2007. gada 28. novembris), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi (OV L 311, 29.11.2007., 12. lpp.).

            I PIELIKUMS

                     “A PIELIKUMS

                        GAISA PĀRVADĀTĀJI, KURU DARBĪBA SAVIENĪBĀ IR AIZLIEGTA, AR IZŅĒMUMIEM (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs vai darbības licences numurs

                                    ICAO trīsburtu apzīmējums

                                 Ekspluatanta valsts

                                    AVIOR AIRLINES

                                 ROI-RNR-011

                                 ROI

                                 Venecuēla

                                    BLUE WING AIRLINES

                                 SRBWA-01/2002

                                 BWI

                                 Surinama

                                    IRAN ASEMAN AIRLINES

                                 FS-102

                                 IRC

                                 Irāna

                                    IRAQI AIRWAYS

                                 001

                                 IAW

                                 Irāka

                                    MED-VIEW AIRLINE

                                 MVA/AOC/10-12/05

                                 MEV

                                 Nigērija

                                    AIR ZIMBABWE (PVT)

                                 177/04

                                 AZW

                                 Zimbabve

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Afganistānā, tostarp šādi:

                                    Afganistāna

                                    ARIANA AFGHAN AIRLINES

                                 AOC 009

                                 AFG

                                 Afganistāna

                                    KAM AIR

                                 AOC 001

                                 KMF

                                 Afganistāna

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Angolā, izņemot TAAG
                                       Angola Airlines un Heli Malongo, bet ieskaitot turpmākos:

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Nav zināms

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nav zināms

                                 Angola

                                    HELIANG

                                 AO 007/11-08/18 YYY

                                 Nav zināms

                                 Angola

                                    SJL

                                 AO-014/13-08/18YYY

                                 Nav zināms

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Armēnijā, tostarp šādi:

                                    Armēnija

                                    AIRCOMPANY ARMENIA

                                 AM AOC 065

                                 NGT

                                 Armēnija

                                    ARMENIA AIRWAYS

                                 AM AOC 063

                                 AMW

                                 Armēnija

                                    ARMENIAN HELICOPTERS

                                 AM AOC 067

                                 KAV

                                 Armēnija

                                    ATLANTIS ARMENIAN AIRLINES

                                 AM AOC 068

                                 AEU

                                 Armēnija

                                    ATLANTIS EUROPEAN AIRWAYS

                                 AM AOC 017

                                 LUR

                                 Armēnija

                                    MARS AVIA

                                 AM AOC 066

                                 MRS

                                 Armēnija

                                    SKYBALL

                                 AM AOC 069

                                 Neattiecas

                                 Armēnija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo (Brazavilā), tostarp šādi:

                                    Kongo (Brazavila)

                                    CANADIAN AIRWAYS CONGO

                                 CG-CTA 006

                                 Nav zināms

                                 Kongo (Brazavila)

                                    EQUAFLIGHT SERVICES

                                 CG-CTA 002

                                 EKA

                                 Kongo (Brazavila)

                                    EQUAJET

                                 RAC06-007

                                 EKJ

                                 Kongo (Brazavila)

                                    TRANS AIR CONGO

                                 CG-CTA 001

                                 TSG

                                 Kongo (Brazavila)

                                    SOCIETE NOUVELLE AIR CONGO

                                 CG-CTA 004

                                 Nav zināms

                                 Kongo (Brazavila)

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo Demokrātiskajā Republikā (KDR), tostarp šādi:

                                    Kongo Demokrātiskā Republika (KDR)

                                    AIR FAST CONGO

                                 AAC/DG/OPS-09/03

                                 Nav zināms

                                 Kongo Demokrātiskā Republika (KDR)

                                    AIR KATANGA

                                 AAC/DG/OPS-09/08

                                 Nav zināms

                                 Kongo Demokrātiskā Republika (KDR)

                                    BUSY BEE CONGO

                                 AAC/DG/OPS-09/04

                                 Nav zināms

                                 Kongo Demokrātiskā Republika (KDR)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Nav zināms

                                 Kongo Demokrātiskā Republika (KDR)

                                    CONGO AIRWAYS

                                 AAC/DG/OPS-09/01

                                 Nav zināms

                                 Kongo Demokrātiskā Republika (KDR)

                                    KIN AVIA

                                 AAC/DG/OPS-09/10

                                 Nav zināms

                                 Kongo Demokrātiskā Republika (KDR)

                                    MALU AVIATION

                                 AAC/DG/OPS-09/05

                                 Nav zināms

                                 Kongo Demokrātiskā Republika (KDR)

                                    SERVE AIR CARGO

                                 AAC/DG/OPS-09/07

                                 Nav zināms

                                 Kongo Demokrātiskā Republika (KDR)

                                    SWALA AVIATION

                                 AAC/DG/OPS-09/06

                                 Nav zināms

                                 Kongo Demokrātiskā Republika (KDR)

                                    MWANT JET

                                 AAC/DG/OPS-09/09

                                 Nav zināms

                                 Kongo Demokrātiskā Republika
                                 (KDR)

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Džibutijā, tostarp šādi:

                                    Džibutija

                                    DAALLO AIRLINES

                                 Nav zināms

                                 DAO

                                 Džibutija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Ekvatoriālajā Gvinejā, tostarp šādi:

                                    Ekvatoriālā Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatoriālā Gvineja

                                    Cronos AIRLINES

                                 2011/0004/MTTCT/DGAC/SOPS

                                 Nav zināms

                                 Ekvatoriālā Gvineja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Eritrejā, tostarp šādi:

                                    Eritreja

                                    ERITREAN AIRLINES

                                 AOC Nr. 004

                                 ERT

                                 Eritreja

                                    NASAIR ERITREA

                                 AOC Nr. 005

                                 NAS

                                 Eritreja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kirgizstānā, tostarp šādi:

                                    Kirgizstāna

                                    AIR COMPANY AIR KG

                                 50

                                 Nav zināms

                                 Kirgizstāna

                                    AIR MANAS

                                 17

                                 MBB

                                 Kirgizstāna

                                    AVIA TRAFFIC COMPANY

                                 23

                                 AVJ

                                 Kirgizstāna

                                    SKY KG AIRLINES

                                 41

                                 KGK

                                 Kirgizstāna

                                    TEZ JET

                                 46

                                 TEZ

                                 Kirgizstāna

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Libērijā

                                    Libērija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Lībijā, tostarp šādi:

                                    Lībija

                                    AFRIQIYAH AIRWAYS

                                 007/01

                                 AAW

                                 Lībija

                                    AIR LIBYA

                                 004/01

                                 TLR

                                 Lībija

                                    AL MAHA AVIATION

                                 030/18

                                 Nav zināms

                                 Lībija

                                    BURAQ AIR

                                 002/01

                                 BRQ

                                 Lībija

                                    GLOBAL AVIATION AND SERVICES

                                 008/05

                                 GAK

                                 Lībija

                                    LIBYAN AIRLINES

                                 001/01

                                 LAA

                                 Lībija

                                    LIBYAN WINGS AIRLINES

                                 029/15

                                 LWA

                                 Lībija

                                    PETRO AIR

                                 025/08

                                 PEO

                                 Lībija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Moldovā, izņemot Air Moldova, Fly One un Aerotranscargo, bet ieskaitot turpmākos:

                                    Moldova

                                    Î.M “VALAN ICC” SRL

                                 MD009

                                 VLN

                                 Moldova

                                    CA “AIM AIR” SRL

                                 MD015

                                 AAM

                                 Moldova

                                    CA “AIR STORK” SRL

                                 MD018

                                 MSB

                                 Moldova

                                    Î M “MEGAVIATION” SRL

                                 MD019

                                 ARM

                                 Moldova

                                    CA “PECOTOX-AIR” SRL

                                 MD020

                                 PXA

                                 Moldova

                                    CA “TERRA AVIA” SRL

                                 MD022

                                 TVR

                                 Moldova

                                    CA “FLY PRO” SRL

                                 MD023

                                 PVV

                                 Moldova

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Nepālā, tostarp šādi:

                                    Nepāla

                                    AIR DYNASTY HELI. S.

                                 035/2001

                                 Nav zināms

                                 Nepāla

                                    ALTITUDE AIR

                                 085/2016

                                 Nav zināms

                                 Nepāla

                                    BUDDHA AIR

                                 014/1996

                                 BHA

                                 Nepāla

                                    FISHTAIL AIR

                                 017/2001

                                 Nav zināms

                                 Nepāla

                                    SUMMIT AIR

                                 064/2010

                                 Nav zināms

                                 Nepāla

                                    HELI EVEREST

                                 086/2016

                                 Nav zināms

                                 Nepāla

                                    HIMALAYA AIRLINES

                                 084/2015

                                 HIM

                                 Nepāla

                                    KAILASH HELICOPTER SERVICES

                                 087/2018

                                 Nav zināms

                                 Nepāla

                                    MAKALU AIR

                                 057A/2009

                                 Nav zināms

                                 Nepāla

                                    MANANG AIR PVT

                                 082/2014

                                 Nav zināms

                                 Nepāla

                                    MOUNTAIN HELICOPTERS

                                 055/2009

                                 Nav zināms

                                 Nepāla

                                    PRABHU HELICOPTERS

                                 081/2013

                                 Nav zināms

                                 Nepāla

                                    NEPAL AIRLINES CORPORATION

                                 003/2000

                                 RNA

                                 Nepāla

                                    SAURYA AIRLINES

                                 083/2014

                                 Nav zināms

                                 Nepāla

                                    SHREE AIRLINES

                                 030/2002

                                 SHA

                                 Nepāla

                                    SIMRIK AIR

                                 034/2000

                                 Nav zināms

                                 Nepāla

                                    SIMRIK AIRLINES

                                 052/2009

                                 RMK

                                 Nepāla

                                    SITA AIR

                                 033/2000

                                 Nav zināms

                                 Nepāla

                                    TARA AIR

                                 053/2009

                                 Nav zināms

                                 Nepāla

                                    YETI AIRLINES

                                 037/2004

                                 NYT

                                 Nepāla

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Santomē un Prinsipi, tostarp šādi:

                                    Santome un Prinsipi

                                    AFRICA’S CONNECTION

                                 10/AOC/2008

                                 ACH

                                 Santome un Prinsipi

                                    STP AIRWAYS

                                 03/AOC/2006

                                 STP

                                 Santome un Prinsipi

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sjerraleonē

                                    Sjerraleone

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sudānā, tostarp šādi:

                                    Sudāna

                                    ALFA AIRLINES SD

                                 54

                                 AAJ

                                 Sudāna

                                    BADR AIRLINES

                                 35

                                 BDR

                                 Sudāna

                                    BLUE BIRD AVIATION

                                 11

                                 BLB

                                 Sudāna

                                    ELDINDER AVIATION

                                 8

                                 DND

                                 Sudāna

                                    GREEN FLAG AVIATION

                                 17

                                 GNF

                                 Sudāna

                                    HELEJETIC AIR

                                 57

                                 HJT

                                 Sudāna

                                    KATA AIR TRANSPORT

                                 9

                                 KTV

                                 Sudāna

                                    KUSH AVIATION CO.

                                 60

                                 KUH

                                 Sudāna

                                    NOVA AIRWAYS

                                 46

                                 NOV

                                 Sudāna

                                    SUDAN AIRWAYS CO.

                                 1

                                 SUD

                                 Sudāna

                                    SUN AIR

                                 51

                                 SNR

                                 Sudāna

                                    TARCO AIR

                                 56

                                 TRQ

                                 Sudāna

               ”

               (1)  A pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.

            II PIELIKUMS

                     “B PIELIKUMS

                        GAISA PĀRVADĀTĀJI, KURIEM PIEMĒRO DARBĪBAS IEROBEŽOJUMUS SAVIENĪBĀ (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs

                                    ICAO trīsburtu apzīmējums

                                 Ekspluatanta valsts

                                 Gaisa kuģa tips, uz kuru attiecas ierobežojumi

                                 Gaisa kuģa, uz kuru attiecas ierobežojumi, reģistrācijas zīme(-es) un (ja zināms) konstrukcijas sērijas numurs(-i)

                                 Reģistrācijas valsts

                                    AIR SERVICE COMORES

                                 06-819/TA-15/DGACM

                                 KMD

                                 Komoru salas

                                 Visa flote, izņemot: LET 410 UVP.

                                 Visa flote, izņemot: D6-CAM (851336).

                                 Komoru salas

                                    IRAN AIR

                                 FS100

                                 IRA

                                 Irāna

                                 Visi Fokker F100 tipa un Boeing B747 tipa gaisa kuģi.

                                    Fokker F100 tipa gaisa kuģi, kā minēts AOC; Boeing B747 tipa gaisa kuģi, kā minēts AOC.

                                 Irāna

                                    AIR KORYO

                                 GAC-AOC/KOR-01

                                 KOR

                                 Ziemeļkoreja

                                 Visa flote, izņemot divus TU-204 tipa gaisa kuģus.

                                 Visa flote, izņemot P-632, P-633.

                                 Ziemeļkoreja

               ”

               (1)  B pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.


title: Komisijas Īstenošanas regula (ES) 2020/1993 (2020. gada 4. decembris), ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū selēnu saturošu rauga (Yarrowia lipolytica) biomasu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  7.12.2020

                  LV

                  Eiropas Savienības Oficiālais Vēstnesis

                  L 410/62

         KOMISIJAS ĪSTENOŠANAS REGULA (ES) 2020/1993
         (2020. gada 4. decembris),
         ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū selēnu saturošu rauga (Yarrowia lipolytica) biomasu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus un Savienības sarakstā iekļautus jaunus pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Komisijas Īstenošanas regula (ES) 2019/760 (3) uz Regulas (ES) 2015/2283 pamata atļāva kā jaunu pārtikas produktu laist tirgū Yarrowia lipolytica rauga biomasu izmantošanai uztura bagātinātājos, kas atbilst definīcijai Eiropas Parlamenta un Padomes Direktīvā 2002/46/EK (4), izņemot zīdaiņiem un maziem bērniem paredzētus uztura bagātinātājus.

                     (4)

                     2018. gada 21. septembrī uzņēmums Skotan S.A. (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūdza atļaut kā jaunu pārtikas produktu Savienības tirgū laist ar selēnu bagātinātu rauga Yarrowia lipolytica biomasu. Pieteikuma iesniedzējs lūdza atļaut ar selēnu bagātinātu rauga Yarrowia lipolytica biomasu izmantot uztura bagātinātājos, kas atbilst definīcijai Direktīvā 2002/46/EK, izņemot uztura bagātinātājus, kas paredzēti Eiropas Parlamenta un Padomes Regulā (ES) Nr. 609/2013 (5) definētajiem zīdaiņiem un maziem bērniem. Pieteikuma iesniedzēja ierosinātais maksimālais lietošanas līmenis ir 0,2 grami dienā bērniem no 3 līdz 9 gadu vecumam un 1 grams dienā pusaudžiem un pieaugušajiem.

                     (5)

                     2019. gada 18. februārī Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kurā selēnu saturoša rauga (Yarrowia lipolytica) biomasa būtu novērtēta kā jauns pārtikas produkts.

                     (6)

                     2019. gada 18. decembrī Iestāde pieņēma zinātnisko atzinumu par selēnu saturošas Yarrowia lipolytica biomasas kā jauna pārtikas produkta nekaitīgumu saskaņā ar Regulu (ES) 2015/2283 (6). Minētais atzinums atbilst Regulas (ES) 2015/2283 11. panta prasībām.

                     (7)

                     Minētajā atzinumā Iestāde secināja, ka selēnu saturoša rauga (Yarrowia lipolytica) biomasa ierosinātajos lietošanas daudzumos nerada bažas par kaitīgumu. Iestāde arī uzskata, ka selēns, ko nodrošina selēnu saturoša rauga (Yarrowia lipolytica) biomasa, ir tikpat nekaitīgs kā selēns no citiem uztura avotiem.

                     (8)

                     Iestāde arī atzīmēja, ka tad, ja jaunais pārtikas produkts pieteikuma iesniedzēja ierosinātajos lietošanas daudzumos tiek uzņemts papildus pamatdiētai, kas bagāta ar selēnu, kopējā selēna deva visām lietotāju mērķgrupām, izņemot 7–9 gadus vecus bērnus, varētu pārsniegt augstāko pieļaujamās selēna devas līmeni, kādu noteikusi Pārtikas zinātniskā komiteja (7).

                     (9)

                     Ņemot vērā Iestādes novērojumu par kopējo selēna uzņemšanu, pieteikuma iesniedzējs Komisijai iesniedza grozītu pieprasījumu attiecībā uz selēnu saturošas rauga (Yarrowia lipolytica) biomasas lietošanas nosacījumiem, jo īpaši attiecībā uz jaunā pārtikas produkta maksimālo līmeni uztura bagātinātājos un tām lietotāju grupām, kurām šie uztura bagātinātāji ir paredzēti. Pieteikuma iesniedzējs ierosināja jauno pārtikas produktu izmantot uztura bagātinātājos, kas paredzēti visām lietotāju grupām no 4 gadu vecuma, daudzumā no 50 mg dienā līdz 800 mg dienā, kā rezultātā selēna deva, uzņemta papildus selēnam pamatdiētā, kas bagāta ar selēnu, nepārsniegtu augstāko selēna devas līmeni.

                     (10)

                     Komisija uzskata, ka Iestādes atzinums un grozītie lietošanas nosacījumi, kādus lūdz pieteikuma iesniedzējs, ir pietiekams pamats atzīt, ka uztura bagātinātājos izmantota selēnu saturoša rauga (Yarrowia lipolytica) biomasa ierosinātajos lietošanas veidos un daudzumos atbilst Regulas (ES) 2015/2283 12. panta 1. punktam.

                     (11)

                     Tāpēc Regula (ES) 2017/2470 būtu attiecīgi jāgroza.

                     (12)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Selēnu saturošu rauga (Yarrowia lipolytica) biomasu, kuras specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas regula (ES) 2019/760 (2019. gada 13. maijs), ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū Yarrowia lipolytica rauga biomasu un groza Komisijas Īstenošanas regulu (ES) 2017/2470 (OV L 125, 14.5.2019., 13. lpp.).

            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (6)  EFSA Journal 2020;18(1):5992.

            (7)  SCF (Scientific Committee on Food – Pārtikas zinātniskā komiteja), 2000. Opinion of the Scientific Committee on Food on the Tolerable Upper Intake Level of selenium. SCF/CS/NUT/UPPLEV/25 Final, 18. lpp.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā “Atļautie jaunie pārtikas produkti” iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    “Selēnu saturoša rauga (Yarrowia lipolytica) biomasa

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “selēnu saturoša rauga (Yarrowia lipolytica) biomasa”
                                    Tādu uztura bagātinātāju marķējumā, kuri satur selēnu saturošu rauga (Yarrowia lipolytica) biomasu, norāda, ka šos uztura bagātinātājus nevajadzētu lietot zīdaiņiem un maziem bērniem līdz 4 gadu vecumam/bērniem līdz 7 gadu vecumam/bērniem līdz 11 gadu vecumam/bērniem un pusaudžiem līdz 18 gadu vecumam”  (*1).

                                    Uztura bagātinātāji, kas atbilst definīcijai Direktīvā 2002/46/EK  (1), izņemot zīdaiņiem un bērniem līdz 4 gadu vecumam paredzētus uztura bagātinātājus

                                    50 mg dienā bērniem no 4 līdz 6 gadu vecumam, t. i., 10 μg selēna dienā
                                    100 mg dienā bērniem no 7 līdz 10 gadu vecumam, t. i., 20 μg selēna dienā
                                    500 mg dienā pusaudžiem no 11 līdz 17 gadu vecumam, t. i., 100 μg selēna dienā
                                    800 mg dienā pieaugušajiem, t. i., 160 μg selēna dienā

                        2)

                        pielikuma 2. tabulā “Specifikācijas” iekļauj šādu ierakstu:

                                    Atļautais jaunais pārtikas produkts

                                    Specifikācija

                                    “Selēnu saturoša rauga (Yarrowia lipolytica) biomasa

                                       Apraksts/definīcija

                                    Jaunais pārtikas produkts ir kaltēta un karstumnonāvēta rauga Yarrowia lipolytica biomasa, kas satur selēnu.
                                    Jauno pārtikas produktu iegūst fermentācijā, pievienojot nātrija selenītu, un pēc tam seko vairākas attīrīšanas darbības, tostarp rauga nonāvēšana karstumā, lai jaunajā pārtikas produktā nebūtu dzīvotspējīgu Yarrowia lipolytica šūnu.

                                       Parametri/sastāvs

                                    Kopējais selēna saturs: 165–200 μg/g
                                    Se-metionīns  (2): 100–140 μg/g
                                    Olbaltumvielas: 40–50 g/100 g
                                    Pārtikas šķiedrvielas: 24–32 g/100 g
                                    Cukuri: < 1 g/100 g
                                    Tauki: 6–12 g/100 g
                                    Kopējais pelnu saturs: ≤ 15 %
                                    Ūdens: ≤ 5 %
                                    Sausna: ≥ 95 %

                                       Smagie metāli

                                    Svins: ≤ 3,0 mg/kg
                                    Kadmijs: ≤ 1,0 mg/kg
                                    Dzīvsudrabs: ≤ 0,1 mg/kg

                                       Mikrobioloģiskie kritēriji

                                    Kopējais aerobo mikroorganismu skaits: ≤ 5 × 103 KVV/g
                                    Kopējais rauga un pelējuma sēnīšu skaits: ≤ 102 KVV/g
                                    Dzīvotspējīgas Yarrowia lipolytica šūnas  (3): < 10 KVV/g (t. i., noteikšanas robeža)
                                    Koliformas baktērijas: ≤ 10 KVV/g

                                       Salmonella spp.: 25 g nav
                                    KVV: kolonijas veidojošas vienības.

               (1)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

               (*1)  Atkarībā no vecuma grupas, kurai šis uztura bagātinātājs ir paredzēts.”

               (2)  Izteikts kā selēns.

               (3)  Piemēro visos posmos pēc karsēšanas, lai garantētu, ka nav palikusi neviena dzīvotspējīga Yarrowia lipolytica šūna, un pirmoreiz pārbauda uzreiz pēc karsēšanas. Jāveic pasākumi, kas jaunā pārtikas produkta iepakošanas un/vai uzglabāšanas laikā nepieļauj krustenisko kontamināciju ar dzīvotspējīgām Yarrowia lipolytica šūnām.”


title: Komisijas Īstenošanas regula (ES) 2020/2007 (2020. gada 8. decembris) ar ko attiecībā uz apstiprinājuma perioda pagarināšanu darbīgajām vielām 1-dekanolam, 1,4-dimetilnaftalīnam, 6-benziladenīnam, acehinosilam, Adoxophyes orana granulovirus, alumīnija sulfātam, amizulbromam, Aureobasidium pullulans (celmi DSM 14940 un DSM 14941), azadiraktīnam, Bacillus pumilus QST 2808, benalaksilam-M, biksafēnam, buprimātam, Candida oleophila (O celms), hlorantraniliprolam, dinātrija fosfītam, ditianonam, dodīnam, emamektīnam, flubendiamīdam, fluometuronam, fluksapiroksādam, flutriafolam, heksitiazoksam, imazamoksam, ipkonazolam, izoksabenam, L-askorbīnskābei, kalcija polisulfīdam (sērkaļķim), apelsīnu ēteriskajai eļļai, Paecilomyces fumosoroseus (celms FE 9901), pendimetalīnam, penflufēnam, pentiopirādam, kālija fosfonātiem, prosulfuronam, Pseudomonas sp. celmam DSMZ 13134, piridalilam, piriofenonam, piroksulāmam, kvinmerakam, S-abscizskābei, sedaksānam, sintofēnam, nātrija sudraba tiosulfātam, spinetoramam, spirotetramātam, Streptomyces lydicus celmam WYEC 108, taufluvalinātam, tebufenozīdam, tembotrionam, tiēnkarbazonam, valifenalātam un cinka fosfīdam groza Īstenošanas regulu (ES) Nr. 540/2011

text:
                  9.12.2020

                  LV

                  Eiropas Savienības Oficiālais Vēstnesis

                  L 414/10

         KOMISIJAS ĪSTENOŠANAS REGULA (ES) 2020/2007
         (2020. gada 8. decembris)
         ar ko attiecībā uz apstiprinājuma perioda pagarināšanu darbīgajām vielām 1-dekanolam, 1,4-dimetilnaftalīnam, 6-benziladenīnam, acehinosilam, Adoxophyes orana granulovirus, alumīnija sulfātam, amizulbromam, Aureobasidium pullulans (celmi DSM 14940 un DSM 14941), azadiraktīnam, Bacillus pumilus QST 2808, benalaksilam-M, biksafēnam, buprimātam, Candida oleophila (O celms), hlorantraniliprolam, dinātrija fosfītam, ditianonam, dodīnam, emamektīnam, flubendiamīdam, fluometuronam, fluksapiroksādam, flutriafolam, heksitiazoksam, imazamoksam, ipkonazolam, izoksabenam, L-askorbīnskābei, kalcija polisulfīdam (sērkaļķim), apelsīnu ēteriskajai eļļai, Paecilomyces fumosoroseus (celms FE 9901), pendimetalīnam, penflufēnam, pentiopirādam, kālija fosfonātiem, prosulfuronam, Pseudomonas sp. celmam DSMZ 13134, piridalilam, piriofenonam, piroksulāmam, kvinmerakam, S-abscizskābei, sedaksānam, sintofēnam, nātrija sudraba tiosulfātam, spinetoramam, spirotetramātam, Streptomyces lydicus celmam WYEC 108, taufluvalinātam, tebufenozīdam, tembotrionam, tiēnkarbazonam, valifenalātam un cinka fosfīdam groza Īstenošanas regulu (ES) Nr. 540/2011
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā ir noteiktas darbīgās vielas, ko uzskata par apstiprinātām saskaņā ar Regulu (EK) Nr. 1107/2009, pielikuma B daļā – darbīgās vielas, kas apstiprinātas saskaņā ar Regulu (EK) Nr. 1107/2009, un E daļā – darbīgās vielas, kas saskaņā ar Regulu (EK) Nr. 1107/2009 apstiprinātas kā aizstājamas vielas.

                     (2)

                     Laikposmā no 2024. gada 30. aprīlim līdz 31. oktobrim beigsies apstiprinājuma termiņš šādām darbīgajam vielām: 1-dekanols, 6-benziladenīns, acehinosils, alumīnija sulfāts, amizulbroms, azadiraktīns, buprimāts, Candida oleophila (O celms), hlorantraniliprols, ditianons, dodīns, emamektīns, flubendiamīds, fluometurons, flutriafols, heksitiazokss, imazamokss, ipkonazols, izoksabens, L-askorbīnskābe, kalcija polisulfīds (sērkaļķis), apelsīnu ēteriskā eļļa, Paecilomyces fumosoroseus (celms FE 9901), pendimetalīns, prosulfurons, kvinmeraks, S-abscizskābe, sintofēns, nātrija sudraba tiosulfāts, spinetorams, spirotetramāts, taufluvalināts, tebufenozīds, tembotrions, tiēnkarbazons, valifenalāts un cinka fosfīds. Tomēr, tā kā šīm darbīgajām vielām piemēros Komisijas Īstenošanas regulu (ES) 2020/1740 (3), kura ar apstiprinājuma atjaunošanu saistītās dokumentācijas iesniegšanas termiņu saīsinās par 3 mēnešiem, attiecīgie apstiprinājuma periodi ir nedaudz jāpagarina, lai ievērotu Komisijas Īstenošanas regulā (ES) Nr. 844/2012 (4) noteikto dokumentācijas iesniegšanas termiņu, jo pieteikuma iesniedzējiem ir vajadzīgs laiks dokumentācijas sagatavošanai un iesniegšanai prasītajā formātā.

                     (3)

                     Turklāt attiecībā uz emamektīnu no pieteikuma iesniedzēja sniegtās informācijas izriet, ka apstiprinājuma atjaunošanas dokumentācijas sagatavošana ir aizkavējusies Covid-19 pandēmijas dēļ, lai gan tas darījis visu iespējamo, lai šādu kavēšanos mazinātu. Nīderlande, kura attiecībā uz emamektīnu bija izraudzīta par ziņotāju dalībvalsti, izņēmuma kārtā piekrita, ka pieteikums uz emamektīna apstiprinājuma atjaunošanu, kā prasīts Īstenošanas regulā (ES) 2020/1740, tiek iesniegts līdz 2021. gada 30. novembrim. Tāpēc emamektīna apstiprinājuma periods būtu jāpagarina, ņemot vērā arī šo papildu periodu.

                     (4)

                     Turklāt attiecībā uz hlorantraniliprolu no pieteikuma iesniedzēja sniegtās informācijas izriet, ka apstiprinājuma atjaunošanas dokumentācijas sagatavošana ir aizkavējusies Covid-19 pandēmijas dēļ, lai gan tas darījis visu iespējamo, lai šādu kavēšanos mazinātu. Īrija, kura attiecībā uz hlorantraniliprolu bija izraudzīta par ziņotāju dalībvalsti, izņēmuma kārtā piekrita, ka pieteikums uz hlorantraniliprola apstiprinājuma atjaunošanu, kā prasīts Īstenošanas regulā (ES) 2020/1740, tiek iesniegts līdz 2021. gada 31. decembrim. Tāpēc hlorantraniliprola apstiprinājuma periods būtu jāpagarina, ņemot vērā arī šo papildu laikposmu.

                     (5)

                     Ar Komisijas Īstenošanas lēmumu C/2018/3434 (5) tika izveidota darba programma, kurā sagrupētas līdzīgas darbīgās vielas un noteiktas prioritātes, pamatojoties uz drošības apsvērumiem attiecībā uz cilvēka un dzīvnieku veselību vai vidi.

                     (6)

                     Lai nodrošinātu pienākumu un darba līdzsvarotu sadali starp dalībvalstīm, kuras darbojas kā ziņotājas un otrās ziņotājas, un ņemot vērā resursus, kas vajadzīgi novērtēšanai un lēmumu pieņemšanai, konkrētu darbīgo vielu apstiprinājuma periodus ir lietderīgi pagarināt, kā noteikts Īstenošanas lēmumā C/2018/3434. Par vienu gadu būtu jāpagarina apstiprinājuma periods 1,4-dimetilnaftalīnam, Adoxophyes orana granulovirus, Aureobasidium pullulans (celmi DSM 14940 un DSM 14941), Bacillus pumilus QST 2808, benalaksilam-M, Pseudomonas sp. celmam DSMZ 13134, piridalilam, piriofenonam, piroksulāmam un Streptomyces lydicus celmam WYEC 108. To pašu iemeslu dēļ apstiprinājuma periodu darbīgajām vielām biksafēnam, Candida oleophila (O celms), dinātrija fosfonātam, fluksapiroksādam, Paecilomyces fumosoroseus (celms FE 9901), penflufēnam, pentiopiradam, kālija fosfonātiem un sedaksānam ir lietderīgi pagarināt attiecīgi par vienu līdz trim gadiem.

                     (7)

                     Tāpēc Regula (ES) Nr. 540/2011 būtu attiecīgi jāgroza.

                     (8)

                     Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, gadījumos, kad pieteikums uz apstiprinājuma atjaunošanu saskaņā ar Īstenošanas regulas (ES) 2020/1740 5. panta 1. punktu nav iesniegts 3 gadu laikā pirms attiecīgā apstiprināšanas termiņa beigu datuma, kas noteikts šīs regulas pielikumā, Komisija par šādu beigu datumu noteiks dienu, kas bija noteikta pirms šīs regulas pieņemšanas, vai agrākajā iespējamajā datumā pēc tam.

                     (9)

                     Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, tad, ja Komisija pieņems regulu, kurā noteikts, ka kādai šīs regulas pielikumā minētajai darbīgai vielai apstiprinājums netiek atjaunots, jo nav izpildīti apstiprināšanas kritēriji, Komisija, izvēloties attiecīgo vēlāko datumu, par beigu termiņu noteiks to pašu datumu, kāds bija noteikts pirms šīs regulas pieņemšanas, vai datumu, kurā pieņemta regula, ar ko darbīgās vielas apstiprinājums netiek atjaunots. Gadījumos, kad Komisija pieņem regulu, ar kuru paredz atjaunot kādas šīs regulas pielikumā minētas darbīgās vielas apstiprinājumu, tā atbilstoši apstākļiem centīsies noteikt agrāko iespējamo piemērošanas datumu.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 8. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2020/1740 (2020. gada 20. novembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009, un atceļ Komisijas Īstenošanas regulu (ES) Nr. 844/2012 (OV L 392, 23.11.2020., 20. lpp.).

            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (5)  Komisijas Īstenošanas lēmums (2018. gada 6. jūnijs), ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2022., 2023. un 2024. gadā, C/2018/3434 final (OV C 195, 7.6.2018., 20. lpp.).

            PIELIKUMS
            Regulas (ES) Nr. 540/2011 pielikumu groza šādi:
            A daļu groza šādi:

                        1)

                        311. ieraksta par kvinmeraku sestajā slejā “Apstiprināšanas termiņa beigas” datumu “2024. gada 30. aprīlis” aizstāj ar “2024. gada 31. jūlijs”;

                        2)

                        314. ieraksta par cinka fosfīdu sestajā slejā “Apstiprināšanas termiņa beigas” datumu “2024. gada 30. aprīlis” aizstāj ar “2024. gada 31. jūlijs”;

                        3)

                        317. ieraksta par 6-benziladenīnu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        4)

                        323. ieraksta par dodīnu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        5)

                        328. ieraksta par taufluvalinātu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        6)

                        330. ieraksta par buprimātu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        7)

                        333. ieraksta par 1-dekanolu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        8)

                        334. ieraksta par izoksabenu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        9)

                        335. ieraksta par fluometuronu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        10)

                        341. ieraksta par sintofēnu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        11)

                        343. ieraksta par azadiraktīnu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        12)

                        345. ieraksta par kalcija polisulfīdu (sērkaļķi) sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        13)

                        346. ieraksta par alumīnija sulfātu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        14)

                        350. ieraksta par tebufenozīdu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        15)

                        351. ieraksta par ditianonu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        16)

                        352. ieraksta par heksitiazoksu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                        17)

                        353. ieraksta par flutriafolu sestajā slejā “Apstiprināšanas termiņa beigas” datumu “2024. gada 31. maijs” aizstāj ar “2024. gada 31. augusts”;

                  B daļu groza šādi:

                        1)

                        24. ieraksta par fluksapiroksādu sestajā slejā “Apstiprinājuma beigu datums” datumu “2022. gada 31. decembris” aizstāj ar “2025. gada 31. maijs”;

                        2)

                        26. ieraksta par Adoxophyes orana granulovirus sestajā slejā “Apstiprinājuma beigu datums” datumu “2023. gada 31. janvāris” aizstāj ar “2024. gada 31. janvāris”;

                        3)

                        37. ieraksta par Candida oleophila (O celmu) sestajā slejā “Apstiprinājuma beigu datums” datumu “2023. gada 30. septembris” aizstāj ar “2024. gada 31. decembris”;

                        4)

                        39. ieraksta par Paecilomyces fumosoroseus (celmu FE 9901) sestajā slejā “Apstiprinājuma beigu datums” datumu “2023. gada 30. septembris” aizstāj ar “2024. gada 31. decembris”;

                        5)

                        40. ieraksta par kālija fosfonātiem sestajā slejā “Apstiprinājuma beigu datums” datumu “2023. gada 30. septembris” aizstāj ar “2026. gada 31. janvāris”;

                        6)

                        43. ieraksta par biksafēnu sestajā slejā “Apstiprinājuma beigu datums” datumu “2023. gada 30. septembris” aizstāj ar “2025. gada 31. maijs”;

                        7)

                        48. ieraksta par sedaksānu sestajā slejā “Apstiprinājuma beigu datums” datumu “2024. gada 31. janvāris” aizstāj ar “2025. gada 31. maijs”;

                        8)

                        49. ieraksta par emamektīnu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 30. novembris”;

                        9)

                        50. ieraksta par Pseudomonas sp. celmu DSMZ 13134 sestajā slejā “Apstiprinājuma beigu datums” datumu “2024. gada 31. janvāris” aizstāj ar “2025. gada 31. janvāris”;

                        10)

                        52. ieraksta par Aureobasidium pullulans (celmiem DSM 14940 un DSM 14941) sestajā slejā “Apstiprinājuma beigu datums” datumu “2024. gada 31. janvāris” aizstāj ar “2025. gada 31. janvāris”;

                        11)

                        53. ieraksta par piriofenonu sestajā slejā “Apstiprinājuma beigu datums” datumu “2024. gada 31. janvāris” aizstāj ar “2025. gada 31. janvāris”;

                        12)

                        54. ieraksta par dinātrija fosfītu sestajā slejā “Apstiprinājuma beigu datums” datumu “2024. gada 31. janvāris” aizstāj ar “2026. gada 31. janvāris”;

                        13)

                        55. ieraksta par penflufēnu sestajā slejā “Apstiprinājuma beigu datums” datumu “2024. gada 31. janvāris” aizstāj ar “2025. gada 31. maijs”;

                        14)

                        56. ieraksta par apelsīnu ēterisko eļļu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 31. jūlijs”;

                        15)

                        57. ieraksta par pentiopirādu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2025. gada 31. maijs”;

                        16)

                        58. ieraksta par benalaksilu-M sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2025. gada 30. aprīlis”;

                        17)

                        59. ieraksta par tembotrionu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 31. jūlijs”;

                        18)

                        60. ieraksta par spirotetramātu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 31. jūlijs”;

                        19)

                        61. ieraksta par piroksulāmu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2025. gada 30. aprīlis”;

                        20)

                        62. ieraksta par hlorantraniliprolu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 31. decembris”;

                        21)

                        63. ieraksta par nātrija sudraba tiosulfātu sestajā slejā “Apstiprinājuma beigu datums” datumu “2024. gada 30. aprīlis” aizstāj ar “2024. gada 31. jūlijs”;

                        22)

                        64. ieraksta par piridalilu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2025. gada 30. jūnijs”;

                        23)

                        68. ieraksta par 1,4-dimetilnaftalīnu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2025. gada 30. jūnijs”;

                        24)

                        69. ieraksta par amizulbromu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        25)

                        65. ieraksta par S-abscizskābi sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        26)

                        66. ieraksta par L-askorbīnskābi sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        27)

                        67. ieraksta par spinetoramu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        28)

                        70. ieraksta par valifenalātu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        29)

                        71. ieraksta par tiēnkarbazonu sestajā slejā “Apstiprinājuma beigu datums” datumu “2024. gada 30. jūnijs” aizstāj ar “2024. gada 30. septembris”;

                        30)

                        72. ieraksta par acehinosilu sestajā slejā “Apstiprinājuma beigu datums” datumu “2024. gada 31. augusts” aizstāj ar “2024. gada 30. novembris”;

                        31)

                        73. ieraksta par ipkonazolu sestajā slejā “Apstiprinājuma beigu datums” datumu “2024. gada 31. augusts” aizstāj ar “2024. gada 30. novembris”;

                        32)

                        74. ieraksta par flubendiamīdu sestajā slejā “Apstiprinājuma beigu datums” datumu “2024. gada 31. augusts” aizstāj ar “2024. gada 30. novembris”;

                        33)

                        75. ieraksta par Bacillus pumilus QST 2808 sestajā slejā “Apstiprinājuma beigu datums” datumu “2024. gada 31. augusts” aizstāj ar “2025. gada 31. augusts”;

                        34)

                        79. ieraksta par Streptomyces lydicus (celmu WYEC 108) sestajā slejā “Apstiprinājuma beigu datums” datumu “2024. gada 31. decembris” aizstāj ar “2025. gada 31. decembris”;

                  E daļu groza šādi:

                        1)

                        6. ieraksta par prosulfuronu sestajā slejā “Apstiprināšanas termiņa beigas” datumu “2024. gada 30. aprīlis” aizstāj ar “2024. gada 31. jūlijs”;

                        2)

                        7. ieraksta par pendimetalīnu sestajā slejā “Apstiprināšanas termiņa beigas” datumu “2024. gada 31. augusts” aizstāj ar “2024. gada 30. novembris”;

                        3)

                        8. ieraksta par imazamoksu sestajā slejā “Apstiprināšanas termiņa beigas” datumu “2024. gada 31. oktobris” aizstāj ar “2025. gada 31. janvāris”.